**ZMLUVA O DIELO**

**č. xxxx/2024**

uzatvorená podľa § 536 a nasl. Obchodného zákonníka v platnom znení, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zák.č. 18/1996 Z.z. o cenách v znení neskorších predpisov, zák. č. 50/1976 Z.z. o územnom plánovaní a stavebnom poriadku (Stavebný zákon) v znení neskorších predpisov.

**Článok č. 1**

**ZMLUVNÉ STRANY**

**1.1 Objednávateľ: LESY Slovenskej republiky, štátny podnik**

**Organizačná zložka OZ Sever**

so sídlom: Nám. M. R. Štefánika 1, 011 45 Žilina  
IČO: 36 038 351

konajúci prostredníctvom: Ing. Jozef Valúch – poverený riadením OZ

Zapísaný v Obchodnom registri Okresného súdu Banská Bystrica, Oddiel: Pš, Vložka č.: 155/S

IČ DPH: SK2020087982

Fakturačná adresa: LESY Slovenskej republiky, štátny podnik, organizačná zložka OZ Sever, Nám. M. R. Štefánika 1, 011 45 Žilina

bankové spojenie: VÚB, a.s.

IBAN: SK17 0200 0000 0000 0460 7432

(ďalej len „***Objednávateľ***“)

a

**1.2 Zhotoviteľ: xxxx**

so sídlom: xxxx  
IČO: xxxx

Zapísaný v OR OS xxxx

IČ DPH: xxxx

bankové spojenie: xxxx

IBAN: xxxx

konajúci prostredníctvom: xxxx

(ďalej len „***Zhotoviteľ***“)

(Objednávateľ a Zhotoviteľ budú v ďalšom texte spoločne označení aj ako „***Zmluvné strany***“ a jednotlivo aj ako „***Zmluvná strana***“)

**Článok č. 2**

**VÝCHODISKOVÉ PODKLADY**

* 1. Podkladom pre uzavretie tejto zmluvy je ponuka – položkový rozpočet zhotoviteľa zo dňa xxxx, ktorá je po vzájomnom odsúhlasení zmluvnými stranami považovaná za **prílohu č. 1** tejto zmluvy.
  2. Základné údaje:

2.2.1 Názov stavby: **Lesná cesta Kršlenice, rekonštrukcia**

* + 1. Názov projektu: **Projekt sprístupnenia lesných porastov na OZ Sever I. - Lesná cesta Kršlenice, rekonštrukcia**

2.2.3 Miesto stavby: **k. ú. Rajecká Lesná**

* + 1. Projektant: Ing. František Králik – PROLES projekty a inžiniering

2.2.5 Project manager objednávateľa: LSR, š. p. OZ Sever – Ing. Jozef Gablík,

+421 918 335 039, jozef.gablik@lesy.sk

* + 1. Doba výstavby: podľa odseku 4.1.2 tejto zmluvy
    2. Stavebné práce budú financované z Programu rozvoja vidieka SR 2014-2022 z podopatrenia 4.3 – Podpora na investície do infraštruktúry súvisiacej s vývojom, modernizáciou alebo a prispôsobením poľnohospodárstva a lesného hospodárstva – operácia E: Investície týkajúce sa infraštruktúry a prístupu k lesnej pôde v rámci projektu „Projekt sprístupnenia lesných porastov na OZ Sever I. - Lesná cesta Kršlenice, rekonštrukcia“ kód projektu: 043ZA630009.

**Článok č. 3**

**PREDMET PLNENIA**

* 1. Predmetom zmluvy je záväzok zhotoviteľa riadne a včas vykonať dielo (stavbu) „Lesná cesta Kršlenice, rekonštrukcia“ podľa projektovej dokumentácie ktorú vypracoval Ing. František Králik (ďalej len „projekt“),  v súlade s ponukou a kalkuláciou podľa výkazu výmer, ktorý je súčasťou projektovej dokumentácie a taktiež záväzok zhotoviteľa dodať objednávateľovi všetky s tým súvisiace doklady, týkajúce sa realizácie diela a jeho kvality, predovšetkým doklady potrebné k úspešnému kolaudačnému konaniu stavby.
  2. Dielo bude zhotovené podľa projektovej dokumentácie stavby odovzdanej Zhotoviteľovi Objednávateľom pri podpise tejto Zmluvy a podľa ďalších pokynov Objednávateľa v súlade:
* s podmienkami stavebného povolenia a vyjadreniami všetkých dotknutých subjektov,
* s podmienkami pre najvyššiu akosť stanovenými príslušnými záväznými i smernými STN (alebo DIN či EN v prípade, že príslušné slovenské normy neexistujú), pričom za najvyššiu akosť Zmluvné strany považujú Dielo zhotovené bez chýb, vád, nedostatkov, ktoré je plne použiteľné na účel plánovaný Objednávateľom a spĺňa technické, kvalitatívne a iné požiadavky stanovené príslušnými záväznými a smernými STN a EN,
* s ďalšími podmienkami na akosť stanovenými platným právom Slovenskej republiky a Európskej únie,
* s takou úrovňou akosti, ktorá Objednávateľovi umožní riadne a nerušené užívanie zhotoveného Diela na jeho plánovaný účel,
* so všetkými opatreniami a predpismi ochrany bezpečnosti a zdravia pri práci a požiarnej ochrany vzťahujúcej sa k zhotovovanému Dielu,
  1. Objednávateľ a Zhotoviteľ sa výslovne dohodli, že zákazka, ktorá je predmetom tejto Zmluvy, sa týka úplného zhotovenia celého Diela za celkovú cenu za Dielo dohodnutú podľa článku 5. tejto Zmluvy.
  2. Zhotoviteľ sa zaväzuje vykonať dielo vo vlastnom mene a na vlastnú zodpovednosť a podľa pokynov objednávateľa.
  3. Zmeny oproti projektovej dokumentácii a priloženému rozpočtu môže nariadiť len objednávateľ, pričom musia byť riešené formou dodatku v súlade s článkom č. 18 tejto zmluvy. K zmene riešenia oproti projektovej dokumentácii a rozpočtu môže dôjsť v prípade ak po uzatvorení zmluvy nastane taká zmena okolností, ktorá objektívne vyvoláva a spôsobuje potrebu zmeny projektu a/alebo rozsahu prác zahrnutých v rozpočte, a ktorá súčasne má vplyv na cenu a/alebo podmienky plnenia, pričom takúto potrebu zmeny projektu a/alebo rozsahu prác nebolo možné pri vynaložení odbornej starostlivosti predvídať pri uzatváraní zmluvy a po tejto zmene okolností nie je možné spravodlivo z pohľadu zabezpečenia kvality, funkčnosti a iných požiadaviek na Dielo požadovať jeho vykonanie v pôvodnej cene a/alebo za pôvodných podmienok. Zmenu oproti projektovej dokumentácii a priloženému rozpočtu môže nariadiť objednávateľ aj v prípade, že vykonanie diela zmeneným spôsobom bude pre objednávateľa ekonomicky výhodnejšie (finančná úspora, zlepšenie technických parametrov diela...).

**Článok č. 4**

**ČAS PLNENIA**

* 1. Zmluvné strany sa dohodli na nasledovných termínoch zhotovenia Diela podľa tejto Zmluvy:
     1. Zhotoviteľ je povinný prevziať stavenisko najneskôr do siedmich (7) dní odo dňa doručenia písomnej výzvy na jeho prevzatie.
     2. Pre definitívne ukončenie diela, vrátane protokolárneho prevzatia diela platí termín:

**XX týždňov odo dňa odovzdania staveniska.**

* 1. Doba omeškania, ktorú spôsobil objednávateľ sa pripočíta k času plnenia podľa odseku 4.1 tohto článku, ale musí byť riadne zapísaná a potvrdená zmluvnými stranami v stavebnom denníku a následne potvrdená aj dodatkom k tejto zmluve.
  2. Zhotoviteľ sa zaväzuje postupovať v súlade s harmonogramom realizácie prác (ďalej len „harmonogram“), ktorý bol vypracovaný ako súčasť ponuky zhotoviteľa na predmetnú súťaž a tvorí **prílohu č. 2** tejto Zmluvy. Harmonogram realizácie prác vychádza z termínov uvedených v článku č. 4, odsek 4.1.
  3. V prípade, ak z akýchkoľvek dôvodov Harmonogram nebude zodpovedať skutočnému stavu, Zhotoviteľ je povinný vypracovať a odovzdať Objednávateľovi na odsúhlasenie nový harmonogram prác, ktorý bude zodpovedať skutočnosti a zároveň pri ktorom bude zachovaný termín pre definitívne ukončenie Diela. Harmonogram bude vypracovaný v takej podobe, kde najmenším časovým úsekom (časovým dielikom) bude jeden týždeň. Zmena harmonogramu je možná len formou dodatku k zmluve.
  4. V prípade ak počas realizácie Diela dôjde k udalostiam, ktoré znemožnia vykonať dielo v súlade s projektovou dokumentáciou, rozpočtom a harmonogramom je zhotoviteľ povinný práce na diele zastaviť, ihneď zaznamenať tieto skutočnosti do stavebného denníka a zároveň o nich písomne upovedomiť objednávateľa. Objednávateľ je povinný do desiatich pracovných dní rozhodnúť o spôsobe ďalšieho postupu pri vykonávaní diela. Zmena cien materiálov a prác nie je udalosťou, pre ktorú je zhotoviteľ povinný práce na diele zastaviť, keďže samotná zmena týchto cien nemá vplyv na dohodnutú cenu Diela.
  5. Objednávateľ sa zaväzuje, že riadne vykonané Dielo prevezme a zaplatí za jeho vykonanie dohodnutú cenu v súlade s touto zmluvou.
  6. Zmluvné strany sa dohodli, že na účely tejto zmluvy sa Dielo považuje za riadne vykonané a odovzdané dňom podpisu preberacieho protokolu Diela - stavby obidvoma zmluvnými stranami bez akýchkoľvek vád a nedorobkov brániacich riadnemu užívaniu diela.

V prípade, ak Dielo bude odovzdané s drobnými vadami, ktoré nebránia k riadnemu užívaniu Diela, tak zmluvné strany sú povinné v preberacom protokole spísať zistené vady a určiť lehoty a spôsob ich odstránenia. Takto určený spôsob a lehoty sú pre zhotoviteľa záväzné.

* 1. Objednávateľ nepreberie dielo, ak toto bude vykazovať vady a nedorobky, brániace riadnemu užívaniu Diela. Zhotoviteľ je v takom prípade v čase od uplynutia zmluvného termínu pre odovzdanie diela až do odstránenia vád a nedorobkov brániacich riadnemu užívaniu Diela v omeškaní s plnením a je povinný zaplatiť zmluvnú pokutu podľa príslušného odseku článku č. 13. V prípade, ak Zhotoviteľ riadne zhotoví Dielo v súlade s touto Zmluvou pred dohodnutým termínom, Objednávateľ je oprávnený vykonané Dielo alebo jeho časť prevziať aj v skoršom ponúknutom termíne.

**Článok č. 5**

**CENA**

1. Celková cena za vykonanie predmetu zmluvy – Diela, v rozsahu článku č. 3 je stanovená dohodou zmluvných strán v zmysle zákona č. 18/ 1996 Z. z. o cenách v platnom znení ako cena pevná, úplná a nemenná a je doložená rozpočtom.

5.1.1 Celková cena za vykonanie predmetu zmluvy podľa článku č. 3 **je xxx € bez DPH,** k cene diela bude pripočítaná DPH v príslušnej zákonnej výške.

Slovom: **xxx EUR a xxxx centov bez DPH**.

1. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska.
2. Stavenisková a mimo stavenisková doprava je zakalkulovaná v jednotkových cenách.
3. V prípade, že dôjde v súlade s odsekom 3.5 tejto zmluvy k navýšeniu rozsahu prác, tak sa ich cena určí:
   * + - 1. pri položkách obsiahnutých v priloženom rozpočte bude zachovaná ich jednotková cena
         2. pri položkách nenachádzajúcich sa v priloženom rozpočte, ale obsiahnutých v cenníku CENEKON budú cenníkové ceny požadovaných naviac prác vo výške určenej podľa CENEKON-u platných v čase účinnosti dodatku, ktorým sa zazmluvnia tieto práce, znížené o  %-tá zodpovedajúce zľave vychádzajúcej z celkovej ceny Diela a predpokladanej hodnoty zákazky. V prípade ak celková cena Diela je vyššia ako predpokladaná hodnota zákazky, tak cena podľa CENEKON-u sa znižovať a upravovať nebude.
         3. pri položkách nenachádzajúcich sa v priloženom rozpočte a ani v cenníku CENEKON bude ich cena predmetom rokovania, na ktoré zhotoviteľ pripraví kalkuláciu obsahujúcu rozbor jednotkových cien.
4. Práce, ktoré zhotoviteľ vykonal bez zadania, alebo bez objednávateľom písomne schválenej cenovej ponuky, alebo v dôsledku svojvoľného odchýlenia od zmluvy (v rozpore s odsekom 3.5 článku č. 3) nie je povinný objednávateľ zaplatiť.
5. Zmluvné strany sa výslovne dohodli, že zaistenie prípadného zvláštneho užívania komunikácii a verejných plôch vrátane úhrady vymeraných poplatkov, nájomného a ostatných s tým spojených nákladov je súčasťou Diela a cena Diela podľa tejto Zmluvy sa o tieto činnosti a náklady s nimi spojené nezvyšuje.
6. Prípadnú potrebu Staveniskovej elektrickej prípojky si zabezpečí Zhotoviteľ na svoje náklady, pričom tieto nie je možné následne vyúčtovať Objednávateľovi. Zhotoviteľ prehlasuje, že sa detailne oboznámil so všetkými podkladmi pred vystavením samotnej ponuky a do celkovej ceny Diela zakalkuloval všetky náklady súvisiace s realizáciou diela (stavebný prúd, stavebná voda, organizácia dopravy, dočasné dopravné značenie, zabratie verejných priestranstiev a poplatky s tým spojené, a pod.).
7. Zhotoviteľ podpisom tejto Zmluvy potvrdzuje, že sa riadne a detailne oboznámil so všetkými podkladmi prevzatými od Objednávateľa a na ich základe predložil objednávateľovi cenovú ponuku - Položkový rozpočet Diela tvoriaci neoddeliteľnú prílohu č. 1 tejto zmluvy. Zhotoviteľ vyhlasuje, že mu je známy rozsah dohodnutých plnení, situovanie, podrobný stav a dopravná prístupnosť Staveniska. Zhotoviteľ teda potvrdzuje, že je schopný vykonať dielo za dohodnutú cenu uvedenú v článku č. 5 a za podmienok uvedených v tejto zmluve. Zmluvné strany považujú rozpočet za záväzný a úplný.

**Článok č. 6**

**PLATOBNÉ PODMIENKY**

1. Celkovú cenu za vykonanie predmetu zmluvy zaplatí Objednávateľ na základe konečnej faktúry podľa článku č. 8 tejto zmluvy, ktorú Zhotoviteľ doručí Objednávateľovi a to za práce (dielo) skutočne vykonané.
   1. Faktúra bude mať tieto náležitosti:

* označenie zmluvných strán, obchodné meno, adresu, sídlo, IČO, DIČ,
* číslo faktúry,
* deň vystavenia a deň splatnosti faktúry, dátum dodania
* u faktúr s uplatnením DPH hodnotu DPH v % a v EUR a IČ DPH,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu zhotoviteľa,
* prílohy v rozsahu a spracované spôsobom, aký predpisuje táto zmluva,
* označenie peňažného ústavu a číslo účtu, na ktorý sa má platiť, konštantný a variabilný symbol,
* názov stavby a názov projektu.
* označenie projektu EÚ: *Stavebné práce sú financované z Programu rozvoja vidieka SR*

*2014-2022 z podopatrenia 4.3 – Podpora na investície do infraštruktúry súvisiacej s vývojom, modernizáciou alebo a prispôsobením poľnohospodárstva a lesného hospodárstva – operácia E: Investície týkajúce sa infraštruktúry a prístupu k lesnej pôde v rámci projektu „Projekt sprístupnenia lesných porastov na OZ Sever I. - Lesná cesta Kršlenice, rekonštrukcia“ kód projektu: 043ZA630009.*

* text: „Financované z prostriedkov EPFRV 2014 – 2022“.

Faktúra musí obsahovať náležitosti podľa § 71 Zákona č. 222/2004 Z. z. v znení neskorších predpisov, zisťovací protokol a súpis vykonaných prác a dodávok potvrdený Project managerom objednávateľa.

Faktúra sa považuje za doručenú, ak bola doručená ako doporučená zásielka alebo bola osobne prevzatá Project managerom objednávateľa a dátum prevzatia bol potvrdený jeho podpisom.

1. Lehota splatnosti je 30 dní od doručenia faktúry objednávateľovi, za podmienky že bola vystavená v súlade s odsekom 6.1. tohto článku. Objednávateľ skontroluje údaje, rozsah fakturovaných prác uvedené vo faktúre v  lehote jej splatnosti a v prípade zistených rozdielov môže objednávateľ faktúru vrátiť k prepracovaniu. Nevrátenie faktúry k prepracovaniu nemožno považovať za uznanie fakturovaných prác a aj po uplynutí lehoty splatnosti je objednávateľ oprávnený domáhať sa prepracovania faktúry a určenia, že fakturované práce aj napriek schváleniu neboli poskytnuté v takom rozsahu v akom sú fakturované a/alebo neboli vôbec schválené a vykonané, pričom rozhodujúcim bude skutočný stav vykonaných prác. Objednávateľ neposkytuje zhotoviteľovi žiadne zálohové platby. Uvedené ustanovenia neplatia v prípade odmietnutia faktúry podľa odseku 6.4 tejto zmluvy, pričom objednávateľ je oprávnený odmietnuť faktúru aj počas plynutia jej lehoty splatnosti.
2. V prípade, že faktúra nebude obsahovať náležitosti podľa odseku 6.1 tohto článku, objednávateľ je oprávnený vrátiť ju na prepracovanie. V takom prípade sa preruší lehota splatnosti až do doručenia opravenej faktúry.
3. Objednávateľ je kedykoľvek oprávnený odmietnuť akúkoľvek faktúru Zhotoviteľa v prípade, ak Zhotoviteľ podstatne poruší túto Zmluvu. Takéto odmietnutie faktúry je Objednávateľ povinný písomne oznámiť Zhotoviteľovi, pričom Objednávateľ uvedie dôvody odmietnutia faktúry. Zhotoviteľ je oprávnený odmietnutú faktúru opätovne vystaviť až po riadnom splnení dôvodov odmietnutia uvedených v písomnom oznámení. Odmietnutá faktúra sa zároveň nepovažuje za riadne vystavenú faktúru v zmysle tohto článku Zmluvy.
4. Objednávateľ je oprávnený kedykoľvek jednostranne započítať zmluvné pokuty, iné sankcie, náklady alebo náhradu škody, na ktoré má voči Zhotoviteľovi podľa tejto Zmluvy nárok, proti pohľadávkam Zhotoviteľa voči Objednávateľovi vzniknutých mu na základe tejto Zmluvy, najmä proti cene Diela. Toto ustanovenie nevylučuje jednostranné započítanie pohľadávok objednávateľa voči zhotoviteľovi vzniknutých z iných právnych úkonov alebo skutočností proti pohľadávkam zhotoviteľa.
5. Zhotoviteľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu, pričom zhotoviteľ zároveň súhlasí s poskytnutím skonta vo výške 1 % z fakturovanej ceny bez DPH za úhradu od 5 do 30 dní pred uplynutím lehoty splatnosti.

Zhotoviteľ zároveň súhlasí, že zo strany LESOV Slovenskej republiky, štátny podnik bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať LESOM Slovenskej republiky, štátny podnik doklad o vyčíslení skonta – finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. (6), t.j. zhotoviteľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**Článok č. 7**

**Zábezpeka**

7.1 Zhotoviteľ je povinný zložiť pre účely tejto zmluvy zábezpeku v celkovej výške 20 % z ceny diela uvedenej v článku č. 5 ods. 5.1.1 bez DPH, a to najneskôr do sedem (7) dní odo dňa odovzdania staveniska formou zloženia finančných prostriedkov priamo na účet objednávateľa č.: **IBAN: SK17 0200 0000 0000 0460 7432** bankovým prevodom.

Zábezpeka slúži najmä na zabezpečenie záväzku zhotoviteľa vykonať dielo v zmysle zmluvy riadne a včas, pričom môže byť použitá na úhradu akýchkoľvek finančných nárokov objednávateľa voči zhotoviteľovi vzniknutých z titulu porušenia tejto zmluvy zhotoviteľom.

V prípade, že dôjde v súlade s článkom č. 3, odsek 3.5 tejto zmluvy dodatkom k navýšeniu rozsahu prác a tým aj ceny diela uvedenej v článku č. 5 ods. 5.1.1, tak je zhotoviteľ povinný najneskôr do sedem (7) dní odo dňa účinnosti tohto dodatku doplniť zloženú zábezpeku tak, aby aj po zvýšení ceny dosahovala výšku 20 % z celkovej ceny diela.

7.2 Objednávateľ vráti zhotoviteľovi zábezpeku vo výške 20 % z ceny diela uvedenej v článku č. 5 ods. 5.1.1. tejto zmluvy, nasledovne:

(i.) v prípade prevzatia Diela bez vád a nedorobkov do 30 dní po podpísaní preberacieho protokolu

(ii.)   v prípade prevzatia Diela s vadami, ktoré nebránia riadnemu užívaniu Diela do 30 dní po podpísaní záznamu o odstránení týchto vád.

7.3 Zhotoviteľ je oprávnený svoju povinnosť, zložiť na bankový účet Objednávateľa zábezpeku podľa bodu 7.1 Zmluvy, splniť aj poskytnutím neodvolateľnej bankovej záruky s plnením na prvé vyzvanie. Táto banková záruka musí byť poskytnutá v rovnakej výške, na rovnaké obdobie a za rovnakých podmienok ako zábezpeka podľa bodu 7.1 a 7.2, inak nebude Objednávateľom akceptovaná. Platnosť bankovej záruky musí byť minimálne o 60 dní dlhšia ako je termín definitívneho ukončenia diela podľa odseku 4.1.2.

**Článok č. 8**

**KONEČNÁ FAKTÚRA**

8.1 Za konečnú faktúru sa bude považovať faktúra, ktorou bude zhotoviteľ fakturovať všetky vykonané stavebné práce. Konečná faktúra bude zhotoviteľom doručená objednávateľovi po podpísaní preberacieho protokolu bez vád a nedorobkov.

**Článok č. 9**

**PODMIENKY VYKONANIA DIELA**

9.1 Zhotoviteľ vykoná dielo na svoje náklady a na vlastné nebezpečenstvo. Za riadne vykonané dielo možno považovať až odovzdané dielo v zmysle článku č. 10 tejto zmluvy o dielo.

9.2 Zhotoviteľ vyhlasuje, že on a jeho subdodávatelia sú oprávnení vykonávať činnosť podľa článku č. 3 tejto zmluvy.

9.3 Stavebno-technický dozor bude vykonávať zástupca objednávateľa, ktorý je oprávnený a povinný kontrolovať, usmerňovať a preberať práce vykonané zhotoviteľom. Inžiniersku činnosť, zastupovanie objednávateľa pri preberaní a odovzdávaní prác a dodávok a odstraňovaní vád, zastupovanie objednávateľa pri kolaudačnom konaní zabezpečuje v mene objednávateľa Project manager objednávateľa.

9.4 Objednávateľ je povinný ku termínu odovzdania staveniska pripraviť stavenisko tak, aby zhotoviteľ mohol na ňom začať práce v súlade s projektom a s podmienkami zmluvy a súčasne mu odovzdať kópiu právoplatného stavebného povolenia, alebo povolenia, ktoré ho v súlade s platnými zákonmi nahrádza a dva rovnopisy projektu.

9.5 Za vytýčenie všetkých podzemných a nadzemných vedení a inžinierskych sieti na stavenisku uvedených v projekte je zodpovedný zhotoviteľ.

9.6 Objednávateľ nezodpovedá za poškodenie podzemných vedení a inžinierskych sietí, ku ktorému dôjde po odovzdaní staveniska.

9.7 Objednávateľ odovzdá zhotoviteľovi pri odovzdávaní staveniska vytýčené základné smerové a výškové body a vymedzí hranice staveniska.

9.8 Objednávateľ pri odovzdávaní staveniska určí zhotoviteľovi vymedzené plochy pre zariadenia staveniska, skládky, zemníky.

9.9 Zariadenie staveniska si zabezpečuje zhotoviteľ sám na vlastné náklady.

9.10 Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.

9.11 Zhotoviteľ v zmysle rozsahu diela a počas doby jeho plnenia v plnom rozsahu zodpovedá za bezpečnosť práce a ochranu zdravia svojich pracovníkov a pracovníkov svojich subdodávateľov pri výkone zmluvných činností.

9.12 Zhotoviteľ je povinný dodržiavať všetky predpisy v oblasti bezpečnosti a ochrany zdravia pri práci a ochrany pred požiarmi. Jedná sa hlavne o povinnosti ustanovené osobitnými predpismi (napríklad: Zákon č. 124/2006 Z.z, Nariadenie vlády SR č. 395/2006 Z.z., Vyhláška MPSVaR SR č. 147/2013 Z. z., Zákona č. 314/2001 Z.z., Vyhlášky MV SR č. 121/2002 Z.z.).

9.13 Objednávateľ ako stavebník splnomocňuje zhotoviteľa k výberu koordinátora bezpečnosti na stavenisku, k jeho povereniu výkonom tejto funkcie a následnej komunikácii s ním. Zhotoviteľ sa zaväzuje vybrať koordinátora bezpečnosti s odbornou starostlivosťou v súlade s platným právom a poskytnúť mu za výkon tejto funkcie odplatu, ktorá je zahrnutá v cene diela. Koordinátor bezpečnosti musí byť zaviazaný zabezpečiť všetky povinnosti, stanovené v § 6 Nariadenia vlády SR č. 396 z 1.7.2006 s tým, že v prípade porušenia týchto povinností a vzniku škody v príčinnej súvislosti s ich porušením, bude túto znášať.

9.14 Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady a nečistoty, ktoré sú výsledkom jeho činnosti.

9.15 Zhotoviteľ je zodpovedný za akékoľvek zničenie alebo poškodenie majetku, zranenia osôb a ich usmrtenie, ku ktorým dôjde počas alebo ako následok vykonávania prác v rámci tejto zmluvy.

9.16 Zhotoviteľ nesmie uskladňovať na stavenisku materiály a zariadenia, nesúvisiace s prácami podľa tejto zmluvy.

9.17 Stavebné látky a dielce, ktoré nezodpovedajú normám a požiadavkám kvality, musí zhotoviteľ odpratať zo staveniska.

9.18 Zhotoviteľ je povinný viesť od prvého dňa odovzdania staveniska objednávateľom až do odstránenia prípadných vád stavebný denník. Pokyny k vedeniu stavebného denníka budú prejednané na spoločnom rokovaní zmluvných strán pri preberaní staveniska. Stavebný denník musí byť k dispozícii na pracovisku za účelom priebežnej kontroly a uskutočnenia zápisov zmluvných strán. Zhotoviteľ je povinný v denných záznamoch zapisovať údaje o časovom postupe prác, ich akosti, zdôvodnenie odchýlok vykonaných prác od dodaného technologického postupu prác, údaje o počte zamestnancov, počte mechanizmov a množstve realizovaných druhov prác, údaje dôležité na posúdenie prác orgánmi štátnej správy, popis uskutočnenia prác, informácie o dodávkach materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním diela. Zápisy do stavebného denníka čitateľne zapisuje a podpisuje stavbyvedúci vždy v deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmie byť vynechané voľné miesto. Okrem stavbyvedúceho môže do stavebného denníka vykonávať potrebné záznamy iba Projekt manager objednávateľa, alebo príslušné orgány štátnej správy.

9.19 Zhotoviteľ sa zaväzuje pred začiatkom a počas realizácie stavebných prác vyhotovovať priebežnú fotodokumentáciu v nevyhnutnom rozsahu (najmä s dokumentovaním priebehu/fáz stavebných/búracích prác, rozhodujúcich detailov za účelom zdokumentovania činnosti technického/kontrolného dozoru investora resp. stavu a priebehu prác zhotoviteľa stavby) v súlade s **prílohou č. 5** tejto zmluvy. V prípade, že z fotodokumentácie nebude možné posúdiť, (resp. identifikovať realizáciu jednotlivých etáp stavby) objednávateľ dá vypracovať znalecké posúdenie jednotlivých etáp stavby osobou odborne spôsobilou na znalecké posudzovanie na náklady zhotoviteľa.

9.20 Až do úplného vykonania Diela sa budú uskutočňovať koordinačné rokovania (kontrolné dni) Objednávateľa a Zhotoviteľa na Diele vykonávanom na Stavenisku min. v dvojtýždňových intervaloch. Presný termín koordinačného rokovania (kontrolný deň) si dohodnú zmluvné strany podľa potreby. Zhotoviteľ je povinný vyslať na tieto rokovania zodpovedného zástupcu. Objednávateľ je oprávnený zmeniť vyššie uvedený kontrolný deň na základe oznámenia doručeného Zhotoviteľovi aspoň dva pracovné dni vopred..

9.21 Zhotoviteľ sa zaväzuje písomne vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne 3 (tri) pracovné dni vopred. Ak sa objednávateľ nedostaví a nevykoná kontrolu týchto prác, zhotoviteľ môže pokračovať v prácach. Objednávateľ môže dodatočne požadovať odkrytie týchto prác, ale na svoje náklady, iba že sa pri dodatočnej kontrole zistí, že práce neboli riadne vykonané, budú tieto práce vykonané na náklady zhotoviteľa. Pred zakrytím zabezpečí Zhotoviteľ tiež fotografickú dokumentáciu alebo videozáznam zakrývaných častí Diela v rozsahu požadovanom Objednávateľom a odovzdá ich bez zbytočného odkladu Objednávateľovi.

9.22 Zhotoviteľ nesmie počas realizácie Diela používať akúkoľvek mechanizáciu pre stavebné práce, ktorá bola rôzne, väčšinu neodborne upravovaná, nie sú pre ňu vypracované technické a technologické predpisy a jej prevádzkovaním by mohli byť porušené akékoľvek platné právne predpisy, najmä predpisy bezpečnostné, hygienické a o ochrane zdravia, resp. by mohlo dôjsť k zhoršeniu životného prostredia.

9.23 Zhotoviteľ sa zaväzuje písomne vyzvať minimálne 3 (tri) pracovné dni vopred objednávateľa k účasti na všetkých predpísaných skúškach.

9.24 Zhotoviteľ sa zaväzuje vykonať porealizačné zameranie stavby ak si to charakter stavby vyžaduje.

9.25 Zhotoviteľ sa zaväzuje do 2 pracovných dní po skončení diela vypratať stavenisko, upratať ho a protokolárne ho v pôvodnom stave odovzdať objednávateľovi. V prípade predčasného ukončenia tejto zmluvy sa zhotoviteľ zaväzuje vypratať stavenisko, upratať ho a protokolárne odovzdať do 7 pracovných dní odo dňa predčasného ukončenia zmluvy.

9.26 Ak zhotoviteľ zistí vadu v projektovej dokumentácii, je povinný okamžite prerušiť práce v takom rozsahu, ktorý by zamedzil realizáciu chybnej časti a zároveň okamžite upozorniť objednávateľa a projektanta na zistenú vadu.

9.27 Objednávateľ je oprávnený po predchádzajúcom oznámení zhotoviteľovi priebežne vykonávať kontrolu správnosti realizácie diela aj prostredníctvom tretej osoby.

**Článok č. 10**

**ODOVZDANIE DIELA**

10.1 V prípade, že dôjde počas výstavby ku odchýlkam od projektu, tak zhotoviteľ pred odovzdaním diela zakreslí všetky zmeny do poskytnutého projektu a tento projekt skutočného vyhotovenia odovzdá objednávateľovi.

10.2 Zhotoviteľ je povinný vykonať na vlastné náklady skúšky a predložiť ich výsledky a atesty: Skúška na pevnosť betónu, Atesty zabudovaných materiálov atď.

10.3 Zhotoviteľ vyzve na prevzatie diela objednávateľa písomne, najmenej 3 pracovné dni vopred po splnení podmienok uvedených v odsekoch 10.1. a 10.2. tohto článku.

10.4 O odovzdávaní diela bude spísaný preberací protokol, z ktorého bude zrejmý stav diela v čase jeho prevzatia objednávateľom.

10.5 V prípade, že pri protokolárnom odovzdávaní a preberaní diela objednávateľ zistí, že dielo má vady a nedorobky brániace riadnemu užívaniu Diela, tak nie je povinný toto dielo prebrať a spíše so zhotoviteľom zápis, ktorý bude obsahovať zistené vady brániace riadnemu užívaniu Diela, lehoty a spôsob ich odstránenia. Zhotoviteľ je v tomto čase v omeškaní s plnením a je povinný zaplatiť zmluvnú pokutu podľa príslušného odseku článku č. 13.

10.6 K odovzdaniu diela zhotoviteľ pripraví príslušné atesty a certifikáty o použitých materiáloch, doklady o vykonaných skúškach, revízne správy, kópie zápisov v stavebnom denníku a pod., podľa všeobecne záväzných právnych predpisov. Ak všeobecne záväzné právne predpisy alebo záväzné časti platných štátnych noriem určujú vykonanie skúšok osvedčujúcich dohodnuté vlastnosti diela, musí úspešné vykonanie týchto skúšok predchádzať prevzatiu diela.

**Článok č. 11**

**VÝROBNÉ PODKLADY**

11.1 Objednávateľ sa zaväzuje, že poskytne zhotoviteľovi v rozsahu nevyhnutnom potrebné spolupôsobenie, spočívajúce najmä v priebežných konzultáciách počas priebehu výstavby.

11.2 Projektovú dokumentáciu pre realizáciu odovzdá objednávateľ zhotoviteľovi v dvoch vyhotoveniach.

11.3 Podklady, ktoré sú potrebné na vykonanie prác, odovzdá objednávateľ zhotoviteľovi bezplatne.

**Článok č. 12**

**ZÁRUČNÁ DOBA A ZÁRUKA**

12.1 Zhotoviteľ zodpovedá za to, že predmet zmluvy je zhotovený podľa podmienok tejto zmluvy, platnej projektovej dokumentácie, podľa noriem STN a rozpočtu, a že počas záručnej doby bude mať vlastnosti, dohodnuté v tejto zmluve. V prípade, ak vlastnosti nie sú dohodnuté, tak vlastnosti obvyklé pre dané dielo.

12.2 Záručná doba začína plynúť dňom podpísania preberacieho protokolu objednávateľom a platí **60 mesiacov**.

12.3 Zhotoviteľ zodpovedá za vady, ktoré má dielo počas výstavby a počas záručnej doby. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezodplatne a bezodkladne odstrániť vady.

12.4 Objednávateľ je povinný reklamáciu uplatniť písomnou formou do tridsiatich (30) kalendárnych dní po zistení vady.

12.5 Zhotoviteľ sa zaväzuje odstrániť všetky vady počas výstavby a záručnej doby na vlastné náklady a to najneskôr do 15 kalendárnych dní od uplatnenia oprávnenej reklamácie, za predpokladu, že objednávateľ vzhľadom na ich rozsah neurčí dlhšiu dobu.

12.6 Ak zhotoviteľ neodstráni vady počas záručnej doby v lehote vyplývajúcej z odseku 12.5 tejto zmluvy, tak objednávateľ môže zabezpečiť odstránenie vady iným subjektom na náklady zhotoviteľa, ktoré je zhotoviteľ povinný uhradiť do 14 dní od uplatnenia týchto nákladov u zhotoviteľa.

**Článok č. 13**

**PENÁLE A ZMLUVNÉ POKUTY**

13.1 Ak zhotoviteľ odovzdá dielo, uvedené v článku č. 3, odsek 3.1. tejto zmluvy po termíne, uvedenom v článku č. 4, odsek 4.1. tejto zmluvy, zaplatí zmluvnú pokutu vo výške **0,1 %** z ceny diela podľa článku č. 5, odsek 5.1.1. tejto zmluvy za každý deň omeškania objednávateľovi. To platí len v prípade, že doba omeškania s odovzdaním diela nepresiahne 30 dní.

13.2 V prípade, že zhotoviteľ neodovzdá dielo uvedené v článku č. 3, odsek 3.1. tejto zmluvy ani do 30 dní po termíne uvedenom v článku č. 4, ods. 4.1. tejto zmluvy, môže si objednávateľ nárokovať zmluvnú pokutu vo výške **30 %** z ceny diela uvedenej v článku č. 5, odsek 5.1.1.

13.3 V prípade, že objednávateľ odstúpi od tejto zmluvy v zmysle článku č. 20, odsek 20.5, písm. a) alebo g), tak si môže nárokovať zmluvnú pokutu voči zhotoviteľovi vo výške **5 %** z ceny diela podľa článku č. 5, odsek 5.1.1. tejto zmluvy.

13.4 V prípade, že objednávateľ odstúpi od tejto zmluvy s výnimkou odstúpenia podľa článku č. 20, odsek 20.5, písm. a) alebo g), tak si môže nárokovať zmluvnú pokutu voči zhotoviteľovi vo výške **20 %** z ceny diela podľa článku č. 5, odsek 5.1.1. tejto zmluvy.

13.5 Ak zhotoviteľ neodstráni vady v termíne podľa článku č. 12, odsek 12.5. tejto zmluvy, zaplatí zmluvnú pokutu vo výške 0,02 % z ceny diela podľa článku č. 5, odsek 5.1.1. tejto zmluvy za každý aj začatý deň omeškania objednávateľovi.

13.6 Ak zhotoviteľ nedodá objednávateľovi všetky doklady týkajúce sa realizácie diela a jeho kvality potrebné k úspešnému kolaudačnému konaniu stavby, zaplatí zmluvnú pokutu vo výške 0,02 % z ceny diela podľa článku č. 5, odsek 5.1.1. tejto zmluvy za každý aj začatý deň omeškania objednávateľovi.

13.7 Ak je zhotoviteľ v omeškaní so zložením finančnej zábezpeky podľa článku č. 7 tejto zmluvy, zaplatí zmluvnú pokutu vo výške 0,02 % z ceny diela podľa článku č. 5, odsek 5.1.1. tejto zmluvy za každý aj začatý deň omeškania objednávateľovi.

13.8 V prípade, ak je zhotoviteľ v omeškaní s riadnym a včasným odovzdaním staveniska objednávateľovi podľa článku 9 ods. 9.25 tejto zmluvy, tak má objednávateľ nárok na zmluvnú pokutu vo výške 500,-EUR za každý deň aj začatý deň omeškania so splnením tejto povinnosti.

13.9 Pri omeškaní objednávateľa s úhradou faktúry je zhotoviteľ oprávnený účtovať úrok z omeškania v príslušnej zákonnej výške.

13.10 Popri zmluvnej pokute ma objednávateľ aj nárok na náhradu škody prevyšujúcu zmluvnú pokutu.

13.11 Zmluvné pokuty podľa ods. 13.1 až 13.4 tohto článku sa nekumulujú.

13.12 Zmluvné pokuty podľa ods. 13.3 a 13.7 tohto článku sa nekumulujú.

13.13 Zhotoviteľ je povinný uhradiť zmluvnú pokutu podľa tohto článku do piatich (5) dní odo dňa jej uplatnenia.

**Článok č. 14**

**PREVOD / POSTÚPENIE PRÁV ZO ZMLUVY, SUBDODÁVATELIA**

14.1 Prevod / postúpenie práv a/alebo pohľadávok vzniknutých alebo vyplývajúcich z tejto zmluvy zhotoviteľovi voči objednávateľovi je možný len s predchádzajúcim písomným súhlasom objednávateľa. Zhotoviteľ je povinný vykonať práce vo vlastnom mene.

14.2 Činnosť subdodávateľov sa posudzuje ako činnosť zhotoviteľa, vrátane zodpovednosti za prípadne vzniknutú škodu.

14.3 Zhotoviteľ vykoná dielo vlastnými kapacitami, prípadne z časti subdodávateľsky. Zoznam subdodávateľov tvorí neoddeliteľnú prílohu č. 4 tejto zmluvy (ďalej len „Zoznam subdodávateľov). Prípadná zmena subdodávateľov a zmena podielu subdodávok oproti zoznamu uvedenému v rámci súťažnej ponuky je možná až po jej písomnom schválení objednávateľom. Žiadosť o zmenu musí obsahovať zdôvodnenie zmeny subdodávateľa, v rozpočte vyznačené položky, ktoré bude realizovať, potvrdenie o oprávnenosti nového subdodávateľa uskutočňovať predmetné stavebné práce a taktiež doklady preukazujúce, že subdodávateľ spĺňa podmienky Osobného postavenia podľa súťažných podkladov a zákona č. 343/2015 Z.z. o verejnom obstarávaní a o zmene a doplnení niektorých zákonov. Zhotoviteľ je povinný zabezpečiť v prípade, ak časť zákazky plánuje plniť subdodávateľom, aby najneskôr pri podpise tejto zmluvy (rámcovej dohody) a/alebo pri  nahlásení zmeny subdodávateľa bol tento subdodávateľ zapísaný v registri partnerov verejného sektora, ak má povinnosť zapisovať sa do registra partnerov verejného sektora v súlade s § 11 odsek 1 zákona o verejnom obstarávaní. Zhotoviteľ je povinný plniť si oznamovaciu povinnosť voči objednávateľovi v rozsahu zmeny údajov o subdodávateľovi a to v rozsahu zmeny obchodného mena, sídla, miesta podnikania, IČO, osôb oprávnených konať s uvedením mena, priezviska, bydliska a dátumu narodenia.

14.4 Zhotoviteľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska,

ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

a) ruským občanom, spoločnostiam, subjektom alebo orgánom sídliacim v Rusku,

b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c) osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Zhotoviteľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

**Článok č. 15**

**PRACOVNÍCI ZHOTOVITEĽA A KOMUNIKÁCIA**

15.1 Zhotoviteľ podpisom tejto Zmluvy menuje zodpovedného zástupcu oprávneného zastupovať Zhotoviteľa pri plnení predmetu tejto Zmluvy, ktorý bude vždy dosiahnuteľný mobilným telekomunikačným zariadením. Týmto bude: xxxx – projekt manager zhotoviteľa, tel. č.: +421xxxxx a e-mail: xxxxxxx. K zmene zodpovedného zástupcu Zhotoviteľa dôjde na základe písomného oznámenia doručeného Objednávateľovi najmenej sedem (7) dní pred touto zmenou. K zmene zodpovedného zástupcu Zhotoviteľa môže dôjsť aj na základe oznámenia takejto zmeny počas kontrolného dňa podľa bodu 9.20 Zmluvy.

15.2 Písomná korešpondencia medzi zhotoviteľom a objednávateľom bude v jazyku slovenskom.

**Článok č. 16**

**ZODPOVEDNOSŤ ZA ŠKODY**

16.1 Zhotoviteľ je povinný nahradiť objednávateľovi všetku škodu, ktorá bola objednávateľovi spôsobená v súvislosti s vykonaním diela ako aj náklady, ktoré objednávateľ preukázateľne vynaložil na náhradu škody, ktorá vznikla tretej osobe v súvislosti s vykonaním diela.

16.2 Nebezpečenstvo škody na diele znáša objednávateľ až od protokolárneho prevzatia diela bez vád a nedorobkov podľa článku č. 10.

**Článok č. 17**

**RIEŠENIE SPOROV**

17.1 Zmluvné strany sa dohodli, že prípadné spory budú riešiť prednostne dohodou a ak nedôjde k dohode, zmluvné strany požiadajú o vyriešenie sporu príslušný súd SR.

**Článok č. 18**

**ZMENY A DODATKY**

18.1 Zmeny textu a údajov tejto zmluvy a dodatky k tejto zmluve je možné urobiť len písomnou formou a budú platné len ak sú potvrdené podpismi oprávnených zástupcov obidvoch zmluvných strán.

18.2 V prípade, že sa bude preukázateľne potrebné v drobnostiach odchýliť od rozpočtu a tieto zmeny nebudú mať za následok zmenu prijatého riešenia a ani navýšenie dohodnutej ceny uvedenej v článku č. 5, odsek 5.1.1., tak sa v súlade s článkom č. 9, odsek 9.18. podrobne zapíšu do stavebného denníka a súhlas s ich realizáciou potvrdia podpisom obe zmluvné strany. Za objednávateľa je oprávnený dohodnuté zmeny podpísať generálny riaditeľ (resp. riaditeľ OZ) a za Zhotoviteľa podpisuje osoba oprávnená konať v jeho mene v súlade s údajmi vedenými v príslušnom registri, alebo iná osoba na základe priloženého splnomocnenia. Pred ukončením Diela budú všetky tieto zmeny zapracované do dodatku k tejto zmluve. Fakturácia zmenených položiek, ktoré nemajú vplyv na celkovú cenu diela je možná až po podpise dodatku oprávnenými zástupcami oboch zmluvných strán.

18.3 V prípade, ak v súlade s odsekom č. 18.1 tejto zmluvy dôjde k zmene ceny uvedenej v článku č. 5 ods. 5.1.1 tejto zmluvy, tak sa musí zároveň zmeniť aj výška zábezpeky tak, aby stále zodpovedala celkovej výške 20 % z ceny za dielo. Zhotoviteľ je povinný zmeniť výšku zábezpeky v termíne do siedmich (7) dní odo dňa nadobudnutia účinnosti dodatku.

**Článok č. 19**

**OSTATNÉ USTANOVENIA**

19.1 Zmluvné strany sa zaväzujú, že sa budú bez prieťahov informovať o všetkých skutočnostiach, ktoré by mohli ovplyvniť plnenie tejto zmluvy alebo kvalitu prác a budú pristupovať k svojim povinnostiam tak, aby nevznikli žiadne škody alebo sa znížila hodnota diela.

19.2 Zmluvné strany sa dohodli, že obchodné, technické a finančné informácie, ktoré im boli zverené zmluvným partnerom alebo ich získali v prípravnom období a počas realizácie diela, nesprístupnia tretím osobám bez písomného súhlasu zmluvného partnera. Týmto ustanovením nie sú dotknuté povinnosti vyplývajúce objednávateľovi zo všeobecne záväzných právnych predpisov.

19.3 Zhotoviteľ vyhlasuje, že má oprávnenie vykonávať živnosť v rozsahu článku č. 3 tejto zmluvy, pričom je v prípade straty tohto oprávnenia povinný o tom informovať objednávateľa bez zbytočného odkladu.

19.4 Zhotoviteľ sa zaväzuje postupovať pri realizácii s odbornou starostlivosťou a profesionalitou k spokojnosti objednávateľa.

19.5 Zhotoviteľ sa zaväzuje postupovať pri realizácii v súlade s ustanoveniami Stavebného zákona SR.

19.6 Zhotoviteľ sa zaväzuje v prípade potreby vybaviť výnimku zo zakázaných činnosti v lesoch (napr. § 31,odst. 1 písm. a/ a d/ zákona NR SR č. 326/2005 Z. z. o lesoch)

**Článok č. 20**

**ZÁVEREČNÉ USTANOVENIA**

20.1 Zhotoviteľ sa zaväzuje, že nebude prenášať na objednávateľa svoje záväzky voči štátnym orgánom, samospráve, daňovým úradom, sociálnej a zdravotnej poisťovni, úradu práce a ostatným právnickým a fyzickým osobám.

20.2 Ostatné podmienky a vzťahy medzi zmluvnými stranami, nešpecifikované v tejto zmluve, sa budú riešiť v súlade s Obchodným zákonom.

20.3 Neoddeliteľnou súčasťou tejto zmluvy je:

- príloha č. 1 (Ocenený výkaz výmer)

- príloha č. 2 (Harmonogram realizácie prác)

- príloha č. 3 (Výpis z registra partnerov verejného sektora)

- príloha č. 4 (Zoznam subdodávateľov)

- príloha č. 5 (Požiadavky na fotodokumentáciu)

20.4 Zmluvné strany majú právo odstúpiť od zmluvy v prípadoch ustanovených touto zmluvou a zákonom.

20.5 Podstatným porušením zmluvy zo strany zhotoviteľa a dôvodom pre odstúpenie, sa pre účely tejto zmluvy rozumie najmä:

* 1. neprevzatie staveniska v termíne do siedmich dní odo dňa doručenia písomnej žiadosti zhotoviteľovi na jeho prevzatie,
  2. omeškanie zhotoviteľa s realizáciou prác oproti predloženému harmonogramu (príloha č. 2 tejto zmluvy) o viac ako 14 dní, ktoré nebude písomne odsúhlasené objednávateľom,
  3. nedodržanie zmluvného termínu začatia výstavby,
  4. porušenie technologickej disciplíny, vrátane nedodržania projektu,
  5. strata oprávnenia vykonávať predmetnú činnosť,
  6. realizácia stavebných prác prostredníctvom subdodávateľov v rozpore so znením  článku 14, ods. 14.3.
  7. nezloženie alebo nedoplnenie finančnej zábezpeky v súlade s článkom č. 7 tejto zmluvy o dielo.
  8. zhotoviteľ sa počas platnosti tejto zmluvy dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov
  9. zhotoviteľ porušil povinnosť z iného záväzkového vzťahu, ktorý má uzatvorený s objednávateľom

20.6 Účinky odstúpenia od zmluvy nastanú dňom doručenia oznámenia o odstúpení druhej zmluvnej strane.

20.7 Pri odstúpení od zmluvy z dôvodov na strane zhotoviteľa, má objednávateľ právo na náhradu škody, spôsobenej mu z titulu porušenia záväzkov a zmluvnej pokuty podľa článku č. 13.

20.8 Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

20.9 Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47a, ods. 1 Občianskeho zákonníka v centrálnom registri zmlúv vedenom na Úrade vlády SR.

20.10 Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.

20.11 Zásielka odoslaná poštou ktoroukoľvek zo zmluvných strán sa v zmysle tejto zmluvy považuje za doručenú aj v prípade, ak sa ako neprevzatá vráti odosielateľovi. Zásielka sa doručuje ako doporučená na adresu druhej zmluvnej strany zapísanú v obchodnom/živnostenskom/ registri. Zásielka sa považuje za doručenú deň nasledujúci po jej vrátení poštou ako neprevzatej odosielateľovi.

20.12 Táto zmluva je vyhotovená v šiestich rovnopisoch. Objednávateľ obdrží štyri rovnopisy a zhotoviteľ obdrží dva rovnopisy.

V Žiline, dňa V xxxx, dňa

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Ing. Jozef Valúch

Poverený riadením OZ Sever xxxx

LESY SR, š. p. xxxxx

xxxxxx

**Príloha č. 5 Zmluvy o Dielo – Požiadavky na fotodokumentáciu**

1. Zhotoviteľ je povinný zabezpečiť priebežnú fotodokumentáciu diela (stavby) a skeny stavebného denníka. Fotodokumentácia bude pozostávať z geotagovaných fotografii („geofotka“). Geofotka musí obsahovať informáciu o polohe vyhotovenia fotografie. Geofotka musí byť ostrá, jasná/kontrastná. Zhotoviteľ je povinný fotodokumentáciu a skeny stavebného denníka predkladať prostredníctvom elektronickej komunikácie (e-mail, USB, CD a pod.) po ukončení každej z nižšie uvedených etáp (tzv. geotagging) nasledovne:
   * 1. etapa: **Zemné práce** – fotodokumentácia musí preukazovať realizáciu položiek: vyznačenie staveniska; základy – odstránenie krovín a stromov, výkopové práce; presun zeminy, odvoz na skládku a poplatok za uloženie zeminy; betónové pásy a prúty oceľovej výstuže - armovanie; podložie pod rúrovými priepustami základovou doskou; debnenie základovej dosky a výstuž vodorovnej podkladovej dosky – armovanie (napr. siete kari, betonárska výstuž) a betón podľa pevnostných tried betónu (STN), úprava pláne v zárezoch/násypoch, čistenie priekop
   * 2. etapa: **Zvislé konštrukcie** – fotodokumentácia musí preukazovať realizáciu položiek: vymurovanie obvodových stien a vnútorných nosných prekladov; vymurovanie vnútorných priečok - nenosné preklady; vymurovanie komína a ostatných konštrukcií montáž oporných a zárubných múrov, rovnanina z lomového kameňa. Čelo priepustu, vtoková nádrž priepustu, debnenie čela priepustov.
   * 3. etapa: **Vodorovné konštrukcie** - fotodokumentácia musí preukazovať realizáciu položiek: zhotovenie vrstvy z geomreže/geotextilie, reprofilizáciu krytu (ak sa uplatňuje), podklad z kameniva/šktrkodrvy, pokládka asfaltobetónu.
   * 4. etapa: **Rúrové konštrukcie, inštalácie a rozvody** – fotodokumentácia musí preukazovať: podložie pod rúrovými priepustami, osadenie a obsyp potrubia sypaninou kanalizačné rozvody a prípojku vody v základovej (vodorovnej podkladovej) doske; elektrické rozvádzače (príp. prípojková skriňa) a rozvody pevnej elektrickej inštalácie zabudované pod omietkou, v dutých stenách, v betóne a v stropných a v podlahových dutinách; plynová inštalácia a zabudované plynové rozvody;
   * 5. etapa: **Úprava povrchov a podlahy konštrukcií** – fotodokumentácia musí preukazovať realizáciu položiek vnútorné omietky, stropné omietky, vonkajšie omietky a podhľady; zateplenie obvodových stien, silikónovú omietku a penetráciu; podlahovú fóliu a cementový poter;
   * 6. etapa: **Ostatné konštrukcie** – fotodokumentácia musí preukazovať realizáciu položiek dodanie a montáž lešenia pre vonkajšie ako aj vnútorné priestory; dodanie a montáž stavebnej (napr. omietkovej) lišty; presun hmôt; preprava materiálu na stave a preprava strojov. Rozobratie cestného zábradlia, osadenie zvodníc, osadenie smerového kola, čistenie existujúcich priepustov.

Na hlavné stavebné práce sú naviazané a teda sú ich súčasťou aj **pomocné stavebné práce**, ktoré zahŕňajú jednoduché a pomocné pracovné činnosti súvisiace s technologickými postupmi hlavnej stavebnej výroby, t. j. izolovanie proti zemnej vlhkosti - asfaltová penetrácia a hydroizolácia a PVC izolácia; izolácia striech - dodanie a montáž PVC fólií; tepelná izolácia - dodanie a montáž podlahy a stropu a základové dosky a steny; vykurovanie – dodanie a montáž vykurovacích systémov, strojovňa; zdravotechnika – dodanie a montáž potrubia a zariadenia; tesárske konštrukcie – dodanie a montáž krov a latovanie, podlahy a steny, hrubá práca; drevo konštrukcie – dodanie a montáž SDK konštrukcie, drevené steny a podlahy; klampiarske práce – dodanie, montá, zvodový systém a oplechovanie; krytina konštrukcie – dodanie a montáž krytiny, krytina, paropriepustná fólia a drobné materiály; stolárske konštrukcie – dodanie a montáž okien a vchodových dverí a vnútorných dverí, parapety; doplnkové kovové konštrukcie – dodanie a montáž ocele na budove ako sú zábradlia a mreže, madlá; konštrukcia dlážky – dodanie a montáž dlažby vo vnútorných a vonkajších priestoroch; konštrukcia podláh – dodanie a montáž – napr. laminátové podlahy, PVC podlahy, liate podlahy (priemyselné, dekoratívne a pod.; konštrukcia obkladov - dodanie a montáž vnútorných a vonkajších stien lišty; náter konštrukcie – dodanie a montáž s náterom všetkých konštrukcií; maľby konštrukcie – dodanie a montáž maľby vo vnútorných priestoroch. Pokiaľ pôjde o **rekonštrukciu**, zahrnú sa do hlavných stavebných prác aj búracie práce a odvoz sutiny.

1. **Všeobecné požiadavky na fotodokumentáciu sú: geotagované farebné fotografie s minimálnym rozlíšením 8MPx resp. 3264 x 2468 pixelov vo formáte JPEG s GPS súradnicami urobenia snímky, dátumom a časovými údajmi minimálne 4 fotografie celkového náhľadu z každej svetovej strany, resp. možného uhlu náhľadu (z každého rohu) a min. 2 fotografie každého detailu. Fotografie musia byť jasné, zaostrené, s čitateľným textom. Na vyhotovenie takejto fotodokumentácie postačuje spravidla moderný smartfón s dostatočným rozlíšením fotoaparátu s povolením na lokalizáciu GPS pri vyhotovení snímky.**